MUNICIPIUL SATU MARE
CABINET VICEPRIMAR
Nr. 58110/09.10.2026


Băbțan Raul Gabriel  viceprimar al Municipiului Satu Mare, 

         În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” privind radierea din CF nr.158297 Satu Mare a dreptului de administrare de sub C1.”

În susținerea căruia formulez prezentul
REFERAT DE APROBARE
[bookmark: _Hlk115772474][bookmark: _Hlk121141934]Luând act de cererea numitei Trenea Ibolya, înregistrată la Primăria Municipiului Satu Mare sub nr. 55573/25.09.2026, prin care solicită radierea sarcinii de sub C1 din CF nr. 158297, înscrisă în favoarea IJGCL Satu Mare, se impune adoptarea unei hotărâri de consiliu local prin care să se aprobe cele solicitate, întrucât Întreprinderea Județeană de Gospodărire Comunală și Locativă Satu Mare (IJGCL Satu Mare) s-a desființat ca urmare a intrării în vigoare a O.G. nr.69/1994 pentru reorganizarea regiilor autonome de interes local, republicată, cu modificările și completările ulterioare.
În vederea radierii dreptului de administrare înscris în favoarea Întreprinderii Județene de Gospodărire Comunală și Locativă Satu Mare de sub C1, asupra imobilului de sub A1, A1.1., din CF nr. 158297 Satu Mare (CF vechi nr.4614 Satu Mare), având nr. top 158297 (nr. top vechi:1304,1305), este necesar ca mai întâi să se dispună revocarea acestui drept. 
Având în vedere că dreptul de administrare se constituie prin hotărâre a Guvernului, a consiliului județean sau, după caz, a consiliului local, revocarea dreptului se realizează tot prin hotărâre adoptată de aceeași autoritate care a instituit dreptul. Deoarece Codul administrativ cuprinde o reglementare distinctă cu privire la radierea dreptului de administrare, se va dispune OCPI Satu Mare,  radierea acestuia, în conformitate cu prevederile art.301 din OUG nr.57/2019, privind Codul administrativ cu modificările și completările ulterioare.
Urmare a celor prezentate mai sus, propun spre analiză şi aprobare Consiliului local al Municipiului Satu Mare prezentul proiect de hotărâre.

